b'\n_START_ARTICLE_\nSobra\n_START_SECTION_\nPovijest\n_START_PARAGRAPH_\nSobra je stalno naseljena od druge polovice 19. stolje\xc4\x87a, a nastala je kao luka Babinom Polju. Odavdje su prije isplovljavale mljetske gajete na vesla i jedra sa drvima, koje je slu\xc5\xbeilo kao gra\xc4\x91evinski materijal u Dubrovniku za vrijeme Republike. U starim dubrova\xc4\x8dkim listinama iz 15. stolje\xc4\x87a spominje se i posebna vrsta bra\xc4\x8dere, pod imenom mljetska barka, te posebno mljetsko jedro. Godine 1880. na mjestu dana\xc5\xa1njeg naselja je izgra\xc4\x91eno manje pristani\xc5\xa1te, a ubrzo je bila uklju\xc4\x8dena  u stalnu brodsku vezu izme\xc4\x91u Trsta i Kotora te se od tog vremena smatra glavnom mljetskom lukom.\n_START_SECTION_\nStanovni\xc5\xa1tvo\n_START_PARAGRAPH_\nSobra je nastala kao luka nedalekom Babinom Polju te su prvi stanovnici do\xc5\xa1li iz tog mjesta. Sobra je jedino mjesto na otoku koje konstantno bilje\xc5\xbei porast broja stanovni\xc5\xa1tva. Prema popisu stanovnika iz 2001. godine, Sobra ima 102 stanovnika._NEWLINE_Kretanje broja stanovnika 1857.-2001.\n_START_SECTION_\nGospodarstvo\n_START_PARAGRAPH_\nSobra svoje gospodarstvo temelji na turizmu i na prometu. Iz Sobre svakodnevno isplovljavaju brodovi prema lukama Prapratno (Pelje\xc5\xa1ac) i Gru\xc5\xbe (Dubrovnik) te prema otoku \xc5\xa0ipanu. Tako\xc4\x91er, u Sobru pristaje me\xc4\x91unarodni Jadrolinijin brod za Bari (Italija). Zbog blizine blatine, Sobra ima vlastiti vodovod i vodocrpili\xc5\xa1te.\n_START_SECTION_\nPromet\n_START_PARAGRAPH_\nU mjestu je trajektna luka koja otok spaja s kopnom, putem linije Praprotno - Sobra._NEWLINE_Kroz mjesto prolazi dr\xc5\xbeavna cesta D120, koja spaja naselje s ostatkom otoka, a do trajektne luke vodi 1,1 km dugi odvojak (dr\xc5\xbeavna cesta D123).'